Kjære gode rotarianere.

Jeg istemmer ordene til fader Bjørnson:

***Jeg vælger mig april!
i den det gamle falder,
i den det ny får fæste.
Det volder lidt rabalder,
dog fred er ej det bedste,
men at man noget vil!

Jeg vælger mig april,
fordi den stormer, fejer,
fordi den smiler, smelter,
fordi den evner ejer,
fordi den kræfter vælter,
i den bli'r somren til!***

Hva er det vi vil? Jo, gagne andre utover oss selv; gjøre en forskjell for våre medmennesker både nært og fjernt. Vi eier evner og vi har krefter.

Men vi har noen utfordringer fremover; vi vil gjerne vokse, få nye medlemmer; få med ungdommen, spre vårt gode budskap.

I disse dager er det sendt ut en ny kommunikasjonsplan som ble vedtatt av vårmøtet i NORFO – Norsk Rotaryforum. Kommunikasjonsplanen gjelder for 3 år, og legger rammene for klubbenes og distriktenes PR- og kommunikasjonsaktiviteter.  Planen ligger også på Distriktets hjemmesider. Det er en flott og vel gjennomarbeidet plan som jeg håper dere kan få mye nytte av fremover for å promotere Rotary. For det viktige for Rotary fremover er å synliggjøre hvem vi er, våre etiske verdier og mulighetene for egenutvikling, hva som er det unike med oss, øke mangfoldet, forrynge medlemsmassen – profilere oss nasjonalt m.v. Kommunikasjonsplanen medfører forpliktelse for oss fremover dersom vi skal lykkes . Den trenger stor slagkraft de første 12 månedene. Jeg oppfordrer alle til å studere kommunikasjonsplanen.

Kanskje kommunikasjonsplanen ***volder lidt rabalder****,* kanskje ***den stormer, fejer*** litt her og der. Men jeg er overbevist om at planen - nettopp ***fordi den evner ejer, fordi den smiler, smelter*** *–* vil vi lykkes **fordi  *at man noget vil,***fordi **dere vil** – og da vet jeg at ***i den bli'r somren til***i ROTARY!

Vi er snart i mai måned, og vi nærmer oss dette Rotary-årets slutt. I løpet av mai gleder jeg meg til å treffe alle dere presidenter, innkommende presidenter og andre på vårmøtene rundt i alle AG-områdene, møte AG’er, komiteledere og andre ressurs- og støttepersoner i distriktet på Stord i midten mai. Det blir kjekt! Til slutt vil jeg minne om Rotary Club Central. Noen som ikke ennå har registrert klubbmålene der mon tro?

Ha en fin mai-måned!

April-hilsen,

Christin

DG